Григоре Делия

Делия Григоре (цыг. Deliya Grigore 1972 сыл, олунньу 7 күнэ, Галац) — румын уонна сыгаан суруйааччыта, анал идэлээх тыл үөрэхтээҕэ, академик, сыгааннар бырааптарын туруулаһааччы.

 Олоҕун кэрчиктэрэ 
Делия Григоре Галацка төрөөбүтэ. Кини румын хомуньуустуу режимин кэмигэр улааппыта. Оччолорго сыгааннары туспа этническэй бөлөх быһыытынан билиммэттэр этэ. Кинилэри румын уопсастыбатыгар киирэн суураллан хаалыахтаах туора омук элэмиэннэрин эрэ курдук көрөллөрө. Ити саҕана Григоре Делия төрөппүттэрэ уонна дьиэ кэргэнэ үтүргэҥҥэ түбэспэт туһугар сыгаан буолалларын кистииллэрэ.

1989 сыллаахха буолан ааспыт румын өрөбөлүүссүйэтин кэнниттэн, Делия сыгаан буоларын аһаҕастык билиммитэ уонна төрөөбүт омугун тылын саҥаттан үөрэппитэ. 1990 сыллаахха Бухрест куоракка Зоя Космодемьянская  аатынан орто оскуоланы бүтэрбитэ. Оттон 1992 сыллаахха Бухарест куорат судаарыстыбаннай университетыгар санскрит тылын уонна былыргы Индия цивилизациятын уонна култууратын кууруһун ааспыта.  

1995 сыллаахха Бухарест университетын Тылга факультетыгар румун уонна аангылыйа тылыгар истиэпэн ылбыта. 2000 сыллаахтан саҕалаан сыгаан култууратын уонна ылын туһунан ыстатыйалары таһаартыыр. 

2002 сыллаахха сыгаан култууратын антропологиятыгар билим үлэтин көмүскээн, бөлөһүөпүйэ дуоктара буолбута. 

Билигин кини Бухарест университетыгар Омук тылларын уонна литэрэтиирэлэрин факультетыгар үлэлиир. Сыгааннар бырааптарын көмүскүүпр. 

 Айымньылара 

 Siklioven i Rromani chib — Ghid de limbă și cultură rromani (2000, Бухарест);
 Rromanipen-ul (rromani dharma) și mistica familiei (2001, Бухарест);
 Introducere în studiul culturii tradiționale rromani — Curs de antropologie rromani (2001, CREDIS, Бухара университета);
 Rromii: tipuri și arhetipuri identitare (2002, Бухарест, координатор: Василе Ионеску);
 Istoria și tradițiile minorității rromani (2005, Sigma, Бухарест, соавтордар: Петре Петкуц, Мариана Санду).

2010 сыллаахха кини уон хоһоонун «Babel.ro. Tineri poeţi minoritari» антологиятыгар бэчээттэбиттэр .

 Бэлиэтээһинээр 

 Сигэлэр 

 Биографические данные  (рум.) Архивировано 26 сентября 2007 года.
Категория:1972 сыллаахха төрөөбүттэр
Категория:Олунньу 7 күнүгэр төрөөбүттэр
Категория:Омуктар
Категория:Учуонайдар